**Vastavalt nimekirjale 28.07.2025 nr** **5-1/** **1186**

**Kutse Häädemeeste vallas Nepste ja Urissaare külade piirkonnas avalike teede kasutamist puudutavale ümarlauale**

Häädemeeste valla lõunaosa on järgnevate aastate jooksul suurte muutuste tuules, sest ehitama hakatakse Rail Balticat ja seoses sellega algab eeldatavalt intensiivne kaevandustegevus Nepste, Urissaare ja Massiaru külades asuvates karjäärides, kus enamus karjääre on rajatud/rajamisel just eesmärgiga varustada raudtee ehitust.

Häädemeeste vald peab kohaliku omavalitsusena andma arvamuse maavara kaevandamist puudutavatele keskkonnaloa taotlustele, aga viimastel aastatel on see põhjustanud palju peavalu, kuna Nepstest Läti piirini on palju karjääre aga vähe avalikke teid ja nende väheste teede seisukord ei ole kiita. Eriti problemaatiline on kohaliku omavalitsuse vaatest 19334 Laiksaare-Massiaru-Teaste tee olukord. Tee ääres elavate kohalike elanike soov on, et teelõik kilomeetritel 0,00 kuni 8,457 saaks tolmuvaba katte alla enne karjääridest algavat väljavedu ja raudtee ehitust.

Ümarlaua kokkukutsumise eesmärk on soov saada täpne arusaam, kuidas kujuneb liiklusintensiivsus järgmistel aastatel seoses RB ehitamisega ja mis teid (nii riigi- kui metsateid) 19334 Laiksaare-Massiaru-Teaste tee ääres olevad karjäärid väljaveol kasutama hakkavad.

Seetõttu ootame lisaks asjaga seotud organisatsioonidele (Transpordiamet, Rail Baltic Estonia OÜ, RMK) ümarlauale kõiki arendajaid, kelle karjäär jääb 19334 Laiksaare-Massiaru-Teaste ja 19335 Jaagupi-Urissaare teega piirnevale alale.

Siit ka üleskutse: leia võimalus osaleda ümarlaual ja anda väärtuslikku infot Häädemeeste Vallavalitsusele oluliste otsuste tegemisel. Vastu saad hea ülevaate hetkeolukorrast ja järgmiste aastate väljakutsetest/võimalustest seoses Rail Baltica ehitamisega.

Ümarlaud toimub **teisipäeval,** **02.09.2025 algusega kl 13 Häädemeeste Vallavalitsuse nõupidamiste saalis** (aadress Pargi tee 1, Uulu).

Kinnitust osalemise/ mitteosalemise kohta ootame hiljemalt **25.08.2025** e-posti aadressil haademeeste@haademeeste.ee

Lugupidamisega

*/allkirjastatud digitaalselt/*

Külliki Kiiver

vallavanem

Sirli Pedassaar-Annast

tel. 444 8884

keskkonnanõunik

sirli.pedassaar-annast@haademeeste.ee